Armata iraniană nu a găsit elemente suspecte în prăbușirea elicopterului lui Raisi. „Nu există urme de proiectile”
Statul Major al forțelor armate iraniene a declarat că elicopterul la bordul căruia și-a pierdut viața președintele Ebrahim Raisi a respectat planul de zbor și nu au fost găsite urme de gloanțe în aparatul care a luat foc în momentul în care s-a prăbușit. Prin urmare, oficialii armatei nu văd elemente suspecte în acest accident, arată datele unei anchete preliminare.